Προς τον Συνήγορο του Πολίτη

Θέμα : Επαναυπολογισμός των συντάξεων

Παρακαλώ όπως διευκρινιστεί επειγόντως και άμεσα για τους συνταξιούχους Ιατρούς του ΕΣΥ οι οποίοι ως γνωστόν έχουν υποστεί τον πρώτο επαναυπολογισμό των συντάξεών τους του 8/2012 Νόμο Σαμαρά 4093/2012 εάν θα υποστούν νόμιμα και δεύτερο και τρίτο και ούτω καθ' εξής σειρά επαναυπολογισμών από την εκάστοτε Κυβέρνηση με απώτερο πάντα σκοπό την μείωση των συντάξεων χωρίς να διακρίνεται στον ορίζοντα καμία ημερομηνία λήξεως.

Σημειωτέον ότι ο πρώτος επαναυπολογισμός κρίθηκε οριστικά και αμετάκλητα παράνομος από το Συμβούλιο της Επικρατείας του 2/2018 το οποίο αποφάσισε την αναδρομική επιστροφή των χρημάτων που κρατήθηκαν στους συνταξιούχους του ΕΣΥ από τον επαναυπολογισμό του 8/2018 μέχρι και σήμερα.

Είναι προφανές ότι από αυτή την απόφαση του Συμβουλίου της Επικρατείας όλοι οι επόμενοι επαναυπολογισμοί που θα προκύψουν εις το εγγύς ή το απώτερο μέλλον συμπερασματικά θα κριθούν με τον ίδιο τρόπο διότι είναι βέβαιο ότι οι θιγόμενοι συνταξιούχοι θα καταφύγουν όχι μόνο στο Συμβούλιο της Επικρατείας αλλά και σε άλλα αρμόδια δικαστήρια Ευρωπαϊκά για να δοθεί επιτέλους οριστικό τέλος στο ανήθικο τέχνασμα των επαναυπολογισμών που έχουν εφεύρει οι εκάστοτε κυβερνώντες με μοναδικό σκοπό την ήδη μετατροπή των συντάξεων μας σε επιδόματα πείνας δεδομένου ότι το ΓΛΚ αδυνατεί να απαντήσει στα ανωτέρω αναφερόμενα

Ο Αιτών

Μισαηλίδης Παναγιώτης

Συνταξιούχος Ιατρός του ΕΣΥ

με βαθμό Διευθυντού

Αθήνα 2/10/2018

Κοινοποίηση

1) Γενικό Λογιστήριο του Κράτους (ΓΛΚ)

2)ΤΣΑΥ

3)ΕΦΚΑ

4)ΠΕΣΥ